*Projekts*

**LATVIJAS REPUBLIKAS MINISTRU KABINETS**

2020. gada Noteikumi Nr.

Rīgā (prot. Nr.  . §)

**Grozījumi Ministru kabineta 2017. gada 7. februāra noteikumos Nr. 78 “Dabasgāzes tirdzniecības un lietošanas noteikumi”**

Izdoti saskaņā ar Enerģētikas likuma

107. panta trešo, piekto un septīto daļu un 109. panta ceturto daļu

Izdarīt Ministru kabineta 2017. gada 7. februāra noteikumos Nr. 78 “Dabasgāzes tirdzniecības un lietošanas noteikumi” (Latvijas Vēstnesis, 2017, 44. nr.) (turpmāk – Noteikumi) šādus grozījumus:

1. Papildināt Noteikumu 1. punktu ar 1.6. apakšpunktu šādā redakcijā:

“1.6. sašķidrinātās dabasgāzes pakalpojuma sniegšanas un saņemšanas kārtību.”

2. Papildināt Noteikumu 2. punktu ar 2.34. un 2.35. apakšpunktu šādā redakcijā:

“2.34. sašķidrinātās dabasgāzes pakalpojuma līgums – līgums, ko slēdz sašķidrinātās dabasgāzes sistēmas operators ar dabasgāzes tirgotāju vai lietotāju par sašķidrinātās dabasgāzes pakalpojuma un citu pakalpojumu sniegšanu;

2.35. sašķidrinātās dabasgāzes sistēmas operators — licencēts energoapgādes komersants, kas sniedz sašķidrinātās dabasgāzes pakalpojumu.”

3. Papildināt Noteikumus ar VI1 sadaļu šādā redakcijā:

**“VI1. Sašķidrinātās dabasgāzes pakalpojuma sniegšana**

70. Sašķidrinātās dabasgāzes sistēmas lietotāja dabasgāzes apgādes sistēma tiek pieslēgta sašķidrinātās dabasgāzes iekārtai, sašķidrinātās dabasgāzes sistēmas lietotājam un sašķidrinātās dabasgāzes sistēmas operatoram savstarpēji vienojoties.

70**1**. Sašķidrinātās dabasgāzes sistēmas operators nodrošina sistēmas lietotājiem tiesības nediskriminējošā veidā izmantot sašķidrinātās dabasgāzes sistēmas. Sistēmas lietotāji izmanto šīs tiesības saskaņā ar sašķidrinātās dabasgāzes pakalpojuma līgumu.”

4. Izteikt Noteikumu 95. punktu šādā redakcijā:

“95. Pārvades un sadales sistēmas operators, kā arī sašķidrinātās dabasgāzes sistēmas operators nodrošina no dabasgāzes tirgotāja un lietotāja saņemtās informācijas konfidencialitāti saskaņā ar normatīvajiem aktiem, kas nosaka fizisku un juridisku personu datu un komercnoslēpumu aizsardzību.”

5. Papildināt Noteikums ar punktiem 95.1 , 95.2 , 95.3 un 95.4šādā redakcijā:

“95.1 Sašķidrinātās dabasgāzes sistēmas operators nodrošina nepārtrauktu sašķidrinātās dabasgāzes pakalpojuma sniegšanu, veicot dabasgāzes šķidrināšanu vai sašķidrinātās dabasgāzes saņemšanu, izkraušanu, uzglabāšanu un pārvēršanu gāzveida stāvoklī turpmākai piegādei uz dabasgāzes pārvades sistēmu vai enerģijas lietotājam atļautās maksimālās slodzes robežās.

95.2 Sašķidrinātās dabasgāzes sistēmas operatoram nav pienākuma nodrošināt sašķidrinātās dabasgāzes pakalpojumu sašķidrinātās dabasgāzes sistēmas lietotājam, ja sašķidrinātās dabasgāzes sistēmas lietotājs neievēro sašķidrinātās dabasgāzes pakalpojuma līguma nosacījumus;

95.3 Sašķidrinātās dabasgāzes sistēmas operators ir atbildīgs par sašķidrinātās dabasgāzes iekārtā vai no šīs iekārtas piegādājamo dabasgāzes kvalitātes parametru atbilstības kontroli. Sašķidrinātās dabasgāzes sistēmas lietotājs ir atbildīgs par sašķidrinātās dabasgāzes kvalitāti, to piegādājot attiecīgajai sašķidrinātās dabasgāzes iekārtai un pārvadot caur sašķidrinātās dabasgāzes iekārtu, jo sevišķi gadījumos, kad sašķidrināto dabasgāze pēc pārvēršanas gāzveida stāvoklī paredzēts ievadīt pārvades sistēmā.

95.4 Sašķidrinātās dabasgāzes sistēmas operatoram ir pienākums katru gadu savā tīmekļvietnē publicēt informāciju par plānotajiem sašķidrinātās dabasgāzes sistēmas apkopes darbiem, iekļaujot informāciju par to raksturojumu un iespējamo ilgumu, un atjaunot publicēto informāciju atkarībā no apkopes darbu izpildes gaitas.”

Ministru prezidents Arturs Krišjānis Kariņš

Ekonomikas ministrs Jānis Vitenbergs

Iesniedzējs:

Ekonomikas ministrs Jānis Vitebergs

Vīza:

Valsts sekretāra pienākumu izpildītājs,

valsts sekretāra vietnieks Edmunds Valantis